Maya Jane Coles

Maya Jane Coles (s. Lontoo, Englanti) on brittiläis-japanilainen elektronisen musiikin tuottaja ja DJ. Omalla nimellään hän tuottaa pääasiallisesti house-musiikkia, kun taas hänen sivuprojekteistaan Noctural Sunshine keskittyy enemmän dubstepiin ja Lena Cullenin kanssa muodostettu duo She Is Danger elektroniseen dubiin. Coles aloitti musiikin tuottamisen 15-vuotiaana Cubasella, millä hän alkuun tuotti hip-hopia ja trip-hopia. Muutamaa vuotta myöhemmin hän julkaisi ensimmäiset house-tyyliset kaksi julkaisuaan Dogmatik Records -levy-yhtiöllä vuosina 2008 ja 2009. ==Läpimurto== Julkaistuaan She Is Danger-projektinsa kanssa remixejä muun muassa Massive Attackille ja Gorillazille, Colesin suurempi läpimurto tapahtui 2010, jolloin hän julkaisi neljän kappaleen EP:n Frank Rogersin omistamalla Real Tone Recordsilla. DJ Mag-lehti nimesi hänen yhdeksi vuoden parhaista tulokkaista, ja hänen kappaleensa What They Say samannimiseltä EP:ltä oli yksi vuoden soitetuimmista DJ:iden keskuudessa. Vuonna 2011 hän oli edustettuna monien alaan keskittyneiden lehtien, kuten Mixmagin, kansikuvissa. Hänen nouseva maineensa avasi uusia ovia muun muassa BBC:lle, joka kutsui hänet tekemään Radio Onelle legendaarisen Essential Mix-miksauksen. Miksaus oli myös ehdolla vuoden parhaaksi Essential Mixiksi. Myöhemmin samana vuonna hänet äänestettiin vuoden parhaaksi tulokkaaksi Ibiza DJ Awards-gaalassa ja sijoittui yhdeksänneksi Resident Advisorin DJ-listalla. Vuonna 2012 Coles voitti lukuisia palkintoja, muun muassa DJ Mag-lehden vuoden tuottaja, Mixmagin paras läpimurto-DJ, FACTin naisartisti ja Symphonic Distributionin vuoden artisti. Hänet kutsuttiin nauhoittamaan miksaus DJ Kicks-kokoelmistoon. Marraskuussa Rolling Stone-lehti listasi Colesin sijalle 14. vaikutusvaltaisimpien DJ:iden listalla. Heinäkuussa 2013 julkaistiin Colesin debyyttialbumi Comfort, ja elokuussa hän esiintyi Helsingissä Flow-festivaalilla. Huhtikuussa 2014 lontoolaisella SB.TV-kanavalla julkaistiin ”Come Home” -kappaleeseen tehty musiikkivideo, jolla esiintyy suomalainen näyttelijä Dana Mustajärvi.Maya Jane Coles x Jonas Lord | Come Home /Fashion Film/: SBTV Ohjaajan ilmoittamat ”Come Home” -videon krediitit Vimeo-palvelussa Tammikuussa 2015 julkaistulle Nicki Minajin singlelle ”Truffle Butter” (feat. Drake, Lil Wayne) on sämplätty Colesin ”What They Say” -kappaletta.Nicki Minaj samples Maya Jane Coles on new track Mixmag. 12.12.2014 ==Diskografia== ===Albumit=== * Comfort (I/Am/Me, 2013) * Nocturnal Sunshine (I/Am/Me, 2015, artistinimellä Nocturnal Sunshine)The Debut Album from Nocturnal Sunshine (aka Maya Jane Coles) Nocturnalsunshine.co.uk. ===DJ-miksaukset=== * DJ Kicks: Maya Jane Coles (2012) * fabric 75: Maya Jane Coles (2014) ===Singlet ja EP:t=== * Sick Panda (Dogmatik Records, 2008) * Monochrome EP (Dogmatik Records, 2009) * The Dazed EP (1TRAX, 2009) * Not In My House EP (1TRAX, 2009) * No Sympathy (Elite Records, 2010) * Bubbler EP (Loco Records Supreme, 2010) * What They Say (Real Tone Records, 2010) * Cool Down (Dogmatik Records, 2010) * Humming Bird EP (Hypercolour, 2010) * Beat Faster (Mobilee, 2011) * Focus Now (20:20 Vision, 2011) * The Remixes (Real Tone Records, 2011) * Dont Put Me In Your Box EP (Hypercolour, 2011) * Not Listening (K7, 2012) * Watcher (Dogmatik, 2012) * Getting Freaky (Heidi presents... Jackathon Jams, 2012) * From the Dark (Mobilee Records, 2014) * Won't Let You Down EP (2017) * Trails (2017) * Weak / Werk (2017) * Keep Me Warm (feat. Gaps) (2018) * Don't Leave (2018) * Other Side (2018) *Waves & whirlwinds (2018) *Reason (2019) *Possessed (2020) *Run to You (2020) *Would you Kill (4 Me)? (2020) *Pleasure (2020) *Pull Up / Ridin' Solo (2021) *Chaos in the Distance (2021) *Know About (2021) ===Musiikkivideot=== * Comfort (ohjaus Jonas K Lord, (2014)) * Come Home (ohjaus Jonas K Lord, (2014)) * Believe (ohjaus The Fashtons, (2015)) ==Lähteet== ==Aiheesta muualla== * Virallinen sivusto Luokka:Brittiläiset DJ:t Luokka:Brittiläiset elektronisen musiikin artistit Luokka:Syntymävuosi puuttuu Luokka:Elävät henkilöt